ধরুন আপনার দিনটা খুব খারাপ যাচ্ছে। আপনি চাইছেন সঙ্গী আপনাকে সময় দিক। কিন্তু তিনিও অনেক ব্যস্ত, আপনাকে কোনোভাবেই সময় দিতে পারছেন না। এমন সময়ে কী করবেন? বেশিরভাগ মানুষই আচ্ছামত সঙ্গীর ওপর ঝাল ঝাড়েন। সঙ্গীকে বলেন তার জন্যই দিনটা এমন খারাপ যাচ্ছে। এমনটা করা কিন্তু খুব স্বার্থপরতার লক্ষণ। আপনার দিন খারাপ যাবার দায় তাকে নিতে হবে কেন? নিজের আবেগের ভার নিজেই নিন। সে যদি আপনার মন ভালো করতে পারে, আপনাকে সময় দিতে পারে ভালো, না দিতে পারলেও দোষের কিছুই নেই তা মনে রাখুন।